《病中有怀》
宋代·李彭

江城春事还，温风搅清昼。花药粲以繁，好鸟俱应候。

客中维摩病，何心折杨柳。黄鹂劝窥园，于我意颇厚。

缅怀赵明府，倾盖真若旧。翩翩佳公子，弈弈名世胄。

笔可扛龙文，识足辨齑臼。何当与若人，长啸向宇宙。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。